CELEX: 62017TN0491
Language: et
Date: 2017-08-01 00:00:00
Title: Kohtuasi T-491/17: 1. augustil 2017 esitatud hagi – Opere Pie d’Onigo versus komisjon

2.10.2017   
            
            
               ET
            
            
               Euroopa Liidu Teataja
            
            
               C 330/14
            
         1. augustil 2017 esitatud hagi – Opere Pie d’Onigo versus komisjon
   (Kohtuasi T-491/17)
   (2017/C 330/19)
   Kohtumenetluse keel: itaalia
   
      Pooled
   
   
      Hageja: Istituzione Pubblica di Assistenza e Beneficienza „Opere Pie d’Onigo“ (Pederobba, Itaalia) (esindaja: advokaat G. Maso)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada kas tervikuna või üksikute osade kaupa komisjoni 27. märtsi 2017. aasta otsus (SA.38825) Riigiabi – Itaalia, väidetav riigiabi sotsiaal- ja tervishoiuteenuseid osutavatele eraettevõtjatele.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt on rikutud ELTL artiklit 107 ja komisjon on rikkunud õigusnormi, kui ta leidis, et on põhjendatud sotsiaal- ja tervishoiuteenuseid osutavate avalik-õiguslike isikute valikuline väljajätmine INPSi (Istituto nazionale di previdenza sociale, riigi sotsiaalkindlustusamet) rasedus- ja sünnituskindlustuse süsteemist ja nende kulude hüvitamise alt, mis on tingitud töötajate puudumisest raske puudega pereliikmete abistamise tõttu.
            
         
               2.
            
            
               Teine väide puudutab abi andmist riigi vahenditest, kuna hageja sõnul need rahalised vahendid, mis on ette nähtud eraettevõtjatele rasedus- ja sünnituskindlustuse kulude ning nende kulude katteks, mis on tingitud töötajate puudumisest raske puudega pereliikmete abistamise tõttu, maksab välja INPS ja seega Itaalia riik riigi vahenditest.
            
         
               3.
            
            
               Kolmas väide osutab asjaolule, et sellised meetmed hageja sõnul soodustavad eraettevõtjaid, andes neile eelise võrreldes samu teenuseid osutavate avalik-õiguslike isikutega, kes peavad aga kandma kõik kulud seoses töölt puudumisega rasedus- ja sünnituspuhkuse ning raske puudega pereliikmete abistamise ajavahemikel, mis avaldab olulist mõju nende finantsseisukorrale.
            
         
               4.
            
            
               Neljas väide osutab asjaolule, et vaidlusalused meetmed hageja sõnul mõjutavad liikmesriikidevahelist kaubandust, kuna need soodustavad rahvusvahelisi kontserne ja väliskapitali osalusega Itaalia ettevõtjaid, kes investeerivad Itaaliasse tulunduslikel eesmärkidel, ning kahjustavad samas väikesi mittetulunduslikel eesmärkidel tegutsevaid avalik-õiguslikke isikuid, muutes nende tööjõukulude koosseisu.